CELEX: 
Language: et
Date: 2020-07-17 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2016/1011 seoses võrdlusaluse kirjelduses esitatava selgitusega selle kohta, kuidas kajastatakse igas esitatud ja avaldatud võrdlusaluses keskkonna-, sotsiaal- ja juhtimistegureid

EUROOPA
                           KOMISJON
                                                    Brüssel, 17.7.2020
                                                    C(2020) 4744 final
                  KOMISJONI DELEGEERITUD MÄÄRUS (EL) …/…,
                                         17.7.2020,
   millega täiendatakse Euroopa Parlamendi ja nõukogu määrust (EL) 2016/1011 seoses
    võrdlusaluse kirjelduses esitatava selgitusega selle kohta, kuidas kajastatakse igas
       esitatud ja avaldatud võrdlusaluses keskkonna-, sotsiaal- ja juhtimistegureid
                                  (EMPs kohaldatav tekst)
ET                                                                                       ET
 ---pagebreak---                                                 SELETUSKIRI
   1.        DELEGEERITUD ÕIGUSAKTI TAUST
   1.1.      Üldine taust
   2015. aastal kirjutas Euroopa Liit alla Pariisi kliimakokkuleppele. Pariisi kliimakokkuleppes
   seatakse eesmärgiks tugevdada kliimamuutusevastaseid meetmeid, muu hulgas pannes
   investeerimisvood liikuma selliselt, et need soodustaksid vähest kasvuhoonegaaside heidet ja
   kliimamuutuste suhtes vastupanuvõimelist arengut.
   Euroopa rohelist kokkulepet käsitlevas teatises kinnitatakse vajadust pikaajaliste signaalide
   järele, et suunata finants- ja kapitalivood rohelistesse investeeringutesse ja hoida ära varade
   kasutuskõlbmatuks muutumist. Käesolev delegeeritud õigusakt aitab selle konkreetse
   eesmärgi saavutamisele kaasa. Samuti tugineb see varasemale 2018. aasta märtsi
   tegevuskavale „Jätkusuutliku majanduskasvu rahastamine“, millega käivitati ambitsioonikas
   ja terviklik kestliku rahanduse strateegia ning mille eesmärk on suunata kapitalivood ümber
   kestlikesse investeeringutesse, et saavutada kestlik ja kaasav majanduskasv.
   Laiemalt on Euroopa roheline kokkulepe Euroopa Liidu vastus kliima- ja
   keskkonnaprobleemidele, mis on meie põlvkonna jaoks määrava tähtsusega. See on uus
   majanduskasvu strateegia, mille eesmärk on tagada ELis õiglane ja jõukas ühiskond,
   tänapäevane, ressursitõhus ja 2050. aastaks kasvuhoonegaaside netonullheitega
   konkurentsivõimeline majandus, milles on tagatud keskkonna ja kodanike tervise kaitse ning
   majanduskasv lahutatud ressursikasutusest. Kuna ettevõtted ja kodumajapidamised peavad
   järgmisel kümnendil tegema suurema osa kestlikest investeeringutest, on esmatähtis anda
   investoritele selgeid pikaajalisi signaale kestlike investeeringute tegemiseks.
   Euroopa Parlamendi ja nõukogu määrusega (EL) 2016/10111 (võrdlusaluste määrus) on
   kehtestatud ühine raamistik, et tagada Euroopa Liidus finantsinstrumentide ja -lepingute või
   investeerimisfondide puhul kasutatavate võrdlusaluste täpsus ja usaldusväärsus. Selle eesmärk
   on aidata kaasa siseturu toimimisele ning saavutada tarbija- ja investorikaitse kõrge tase.
   Komisjon avaldas 24. mail 2018 ettepaneku muuta võrdlusaluste määrust kooskõlas kestliku
   rahanduse tegevuskavaga, et näha ette nõuded vähese CO2-heite võrdlusaluste metoodika
   kehtestamiseks liidus.
   Euroopa Parlamendi ja nõukogu määrusega (EL) 2019/2089,2 millega muudetakse
   võrdlusaluste määrust, on kehtestatud uus võrdlusaluste kategooria, nn ELi kliimaalased
   võrdlusalused (ELi kliimaülemineku võrdlusalused ja Pariisi kokkulepet järgivad ELi
   võrdlusalused), ning nähtud ette kõigi võrdlusaluste kohta kestlikkusteabe avalikustamine.
   1.2.      Delegeeritud määruse eesmärk
   Käesoleva delegeeritud määruse eesmärk on määrata kindlaks võrdlusaluse kirjeldusele
   lisatav selgitus selle kohta, kuidas kajastatakse igas esitatud ja avaldatud võrdlusaluses või,
   kui see on asjakohane, võrdlusaluste rühmas keskkonna-, sotsiaal- ja juhtimistegureid.
   1
           Euroopa Parlamendi ja nõukogu 8. juuni 2016. aasta määrus (EL) 2016/1011, mis käsitleb indekseid,
           mida kasutatakse võrdlusalustena finantsinstrumentide ja -lepingute puhul või investeerimisfondide
           tootluse mõõtmiseks, ning millega muudetakse direktiive 2008/48/EÜ ja 2014/17/EL ning määrust (EL)
           nr 596/2014 (ELT L 171, 29.6.2016, lk 1).
   2
           Euroopa Parlamendi ja nõukogu 27. novembri 2019. aasta määrus (EL) 2019/2089, millega muudetakse
           määrust (EL) 2016/1011 ELi kliimaülemineku võrdlusaluste, Pariisi kokkulepet järgivate ELi
           võrdlusaluste ning võrdlusaluste kestlikkuse aspekti avalikustamisnõuete osas (ELT L 317, 9.12.2019,
           lk 17).
ET                                                       1                                                      ET
 ---pagebreak---    Oma olemuse ja eripära tõttu ei saa keskkonna-, sotsiaal- ja juhtimistegureid kajastada
   võrdlusalused, mis hõlmavad krediidiriski ülekandmiseks mõeldud tuletisinstrumente. Lisaks
   puuduvad üldtuntud indeksid, mis on struktureeritud hinnavahelepingute või lubatud
   heitkoguste alusel. Seepärast ei tuleks nende võrdlusaluste suhtes kohaldada nõuet selgitada,
   kuidas kajastatakse igas esitatud ja avaldatud võrdlusaluses või võrdlusaluste rühmas
   keskkonna-, sotsiaal- ja juhtimistegureid.
   1.3.      Õiguslik taust
   Käesolev delegeeritud määrus põhineb võrdlusaluste määruse artikli 27 lõikes 2b sätestatud
   volitusel.
   2.        ÕIGUSAKTI VASTUVÕTMISELE EELNENUD KONSULTEERIMINE
   2018. aasta juunis moodustas komisjon kestliku rahanduse tehnilise eksperdirühma (TEG).
   TEGi ülesanne oli anda komisjonile soovitusi võrdlusaluse kirjelduses keskkonna-, sotsiaal- ja
   juhtimistegurite kohta avalikustatava teabe nõuete kohta.
   2019. aasta juunis avaldas TEG aruande vaheversiooni, mille kohta kutsuti üles andma
   tagasisidet 2019. aasta suvel.
   TEG avaldas oma lõpparuande 30. septembril 2019. Lõpparuanne on kättesaadav aadressil:
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Komisjoni töötajad kohtusid sidusrühmadega 2019. aasta sügisel ja 2020. aasta esimesel
   poolel, et arutada tulevasi delegeeritud meetmeid. Kooskõlas parema õigusloome eeskirjadega
   avaldati delegeeritud õigusaktide eelnõud parema õigusloome portaalis, et nelja nädala
   jooksul 2020. aasta aprillist maini saaks nende kohta anda tagasisidet. Konsultatsioonis osales
   kokku 36 sidusrühma. Lisaks esitati 2020. aasta mais toimunud Euroopa väärtpaberikomitee
   eksperdirühma (EGESC) kohtumisel delegeeritud õigusaktide eelnõud liikmesriikide
   ekspertidele, kes arutasid neid koos Euroopa Parlamendi vaatlejatega.
   3.        MÕJU HINDAMINE
   Vastavalt võrdlusaluste määrusele, mida on muudetud määrusega (EL) 2019/2089, on
   komisjonil õigus määrata kindlaks kestlikkusmeetmed võrdlusaluste jaoks. See hõlmab kolme
   teemat: ELi kliimaülemineku võrdlusaluste ja Pariisi kokkulepet järgivate ELi võrdlusaluste
   väljatöötamise miinimumnõuded, minimaalne selgitus selle kohta, kuidas võrdlusaluste
   metoodika põhielemendid kajastavad keskkonna-, sotsiaal- ja juhtimistegureid, ning teave,
   mida võrdlusaluse haldur peab esitama võrdlusaluse kirjelduses selle kohta, kuidas
   keskkonna-, sotsiaal- ja juhtimistegureid kajastatakse.
   Komisjon tegi TEGile ülesandeks esitada tehnilised soovitused kõigi nende aspektide kohta.
   TEG avaldas oma lõpparuande kliimaalaste võrdlusaluste ning võrdlusaluste keskkonna-,
   sotsiaal- ja juhtimistegurite avalikustamise kohta 2019. aasta septembris, olles enne seda
   aktiivselt suhelnud sidusrühmadega ümarlaudade, seminaride ja 2019. aasta suvel korraldatud
   kuuenädalase konsultatsiooni raames.
   TEGi aruanne
   TEGi lõpparuandes on esitatud miinimumnõuded ELi kliimaülemineku võrdlusaluste ja
   Pariisi kokkulepet järgivate ELi võrdlusaluste koostamiseks ning keskkonna-, sotsiaal- ja
   juhtimistegurite avalikustamise miinimumnõuded, mida tuleks kohaldada kõigi võrdlusaluste
   suhtes, välja arvatud mõned erandid.
ET                                                  2                                              ET
 ---pagebreak---    Komisjon on arvesse võtnud kõiki esitatud seisukohti, sealhulgas TEGi aruannet ja vastuseid
   TEGi üleskutsele anda tagasisidet, samuti sidusrühmade poolt kahepoolsetel kohtumistel või
   konverentsidel komisjonile esitatud teavet.
   Kuigi komisjon üldiselt nõustub TEGi lähenemisviisiga, kalduvad delegeeritud õigusaktid
   siiski mitmes aspektis TEGi aruandest kõrvale, eelkõige seoses keskkonna-, sotsiaal- ja
   juhtimistegurite avalikustamise nõuetega. Eesmärk on ühtlustada ja lihtsustada TEGi
   lähenemisviisi, et muuta selgemaks näitajate kogum ja teave, mida võrdlusaluste haldurid
   peavad avalikustama. Muudatused on sõnastatud lihtsalt ja need aitavad selgitada TEGi
   esitatud tehnilisi soovitusi, suurendavad läbipaistvust ja tagavad võrdlusaluste halduritele
   suurema prognoositavuse.
   ELi kliimaülemineku võrdlusaluste ja Pariisi kokkulepet järgivate ELi võrdlusaluste
   koostamise miinimumkriteeriumide ning keskkonna-, sotsiaal- ja juhtimistegurite
   avalikustamise nõuete kindlaksmääramisel pidas komisjon silmas üldist proportsionaalsuse
   põhimõtet, tagades samal ajal võrdlusaluste halduritele teatava paindlikkuse.
   Proportsionaalsus
   Delegeeritud õigusaktides täpsustatakse täiendavalt volitusi, mis on seotud uute ELi
   kliimaalaste võrdlusalustega ja võrdlusaluste määruses sätestatud keskkonna-, sotsiaal- ja
   juhtimistegurite avalikustamise nõuetega, tagades kõnealuse määruse proportsionaalse
   kohaldamise.
   Võttes arvesse TEGi aruannet ja sidusrühmadelt saadud tagasisidet, on komisjon püüdnud
   võtta kasutusele proportsionaalse lähenemisviisi miinimumnõuete puhul, mida kohaldatakse
   ELi kliimaülemineku võrdlusaluste ja Pariisi kokkulepet järgivate ELi võrdlusaluste
   koostamisel, ning keskkonna-, sotsiaal- ja juhtimistegurite avalikustamise miinimumnõuete
   puhul, mida peavad täitma võrdlusaluste haldurid.
   Kooskõlas võrdlusaluste määruses sätestatud volitustega leiab komisjon, et tuleb eristada
   keskkonna-, sotsiaal- ja juhtimistegurite avalikustamise nõudeid seoses metoodikaga ning
   keskkonna-, sotsiaal- ja juhtimistegurite avalikustamise nõudeid võrdlusaluse kirjelduses,
   kuna need ei järgi investorite jaoks samu eesmärke.
   Võrdlusaluste haldurid ei pea praegu avalikustama keskkonna-, sotsiaal- ja juhtimistegurite
   loetelu, kuigi paljud neist seda nn teabelehtedes juba teevad. Seega on see uus ülesanne
   üksnes osale neist. Komisjoni eesmärk on võtta võimalikult suures ulatuses arvesse juba
   olemasolevad turutavasid ja -näitajad, et hoida ära ebaproportsionaalseid kulusid. Seepärast
   põhinevad keskkonna-, sotsiaal- ja juhtimistegurid TEGi aruandes esitatud soovitusel, mille
   üle on korraldatud ulatuslik turu-uuring. Komisjon teeb ka ettepaneku täpsustada TEGi
   soovitatud lähenemisviisi, ühtlustades eelkõige avaldatavate keskkonna-, sotsiaal- ja
   juhtimistegurite loetelu, lihtsustades kasutatavat terminoloogiat ning osutades vajaduse korral
   rahvusvahelistele standarditele, lepingutele ja konventsioonidele.
   Lisaks ei kavatse komisjon nõuda keskkonna-, sotsiaal- ja juhtimistegurite punktisummade
   avalikustamist kõigi võrdlusaluste puhul, kuna seda teemat käsitletakse eraldiseisvas ja
   paralleelses töösuunas kestliku rahanduse tegevuskava raames.
   Kuigi TEGi aruandes soovitatakse kasutada nn rohelise ja pruuni suhte kordajat, ei ole seda
   näitajat delegeeritud õigusaktides arvesse võetud, kuna neid mõisteid ei ole ELi tasandil veel
   määratletud ning neid käsitletakse eraldiseisvas ja paralleelses töösuunas tulevase
   taksonoomiamääruse raames.
   Paindlikkus
ET                                                 3                                               ET
 ---pagebreak---    Delegeeritud õigusaktis sätestatud ELi kliimaülemineku võrdlusaluste ja Pariisi kokkulepet
   järgivate ELi võrdlusaluste miinimumnõuete puhul säilitatakse teatav paindlikkus
   võrdlusaluste metoodika väljatöötamisel, et võimaldada turul arendada uuenduslikke
   strateegiaid ja kohaneda investorite konkreetsete vajadustega.
   Seoses delegeeritud õigusaktiga, mis käsitleb sellise selgituse miinimumsisu, kuidas
   kajastatakse võrdlusaluse metoodikas keskkonna-, sotsiaal-ja juhtimistegureid, peaksid
   võrdlusaluste haldurid avalikustama üksnes need keskkonna-, sotsiaal- ja juhtimistegurid,
   mida nad kasutavad keskkonna-, sotsiaal- ja juhtimiseesmärkide saavutamiseks, ja selle,
   kuidas nad seda teevad.
   Mis puudutab võrdlusaluse kirjeldust käsitlevat delegeeritud õigusakti, siis võrdlusaluste
   haldurid, kes ei järgi keskkonna-, sotsiaal- ja juhtimiseesmärke, ei pea nõudeid täitma, kui nad
   selle võrdlusaluse kirjeldusele lisatud asjakohases vormis selgelt ära märgivad.
   3.1.      Kulude ja kasu analüüs
   Ühes delegeeritud õigusaktidest määratakse kindlaks ELi kliimaülemineku võrdlusaluste ja
   Pariisi kokkulepet järgivate ELi võrdlusaluste väljatöötamise miinimumnõuded. Mõlemad
   võrdlusalused on vabatahtlikud märgised ja seepärast kohaldatakse asjaomases delegeeritud
   õigusaktis sätestatud nõudeid üksnes nende võrdlusaluste haldurite suhtes, kes otsustavad
   norme kohaldada. Kuna delegeeritud õigusaktiga kehtestatakse miinimumnõuded, jäetakse
   võrdlusaluste halduritele võrdlusaluste väljatöötamisel teatav paindlikkus, nii et nõuete
   täitmisega seotud kulud oleksid piiratud. Üldisemalt tagaks selline lähenemisviis selged ja
   ühtsed eeskirjad selle kohta, kuidas selliseid võrdlusaluseid välja töötada, mis peaks
   tõenäoliselt võimaldama vähendada sise-eeskirjade väljatöötamise kulusid, kuid jätaks samuti
   turule tegutsemisruumi uuenduslike strateegiate väljatöötamiseks ning aitaks rahuldada
   selliste investorite nõudlust, kes on valmis järgima kliimateadlikke investeerimisstrateegiaid.
   Tulenevalt kahest delegeeritud õigusaktist, mis käsitlevad vastavalt keskkonna-, sotsiaal- ja
   juhtimistegurite minimaalset avalikustamist metoodika puhul ning keskkonna-, sotsiaal- ja
   juhtimistegurite minimaalset avalikustamist võrdlusaluse kirjelduses, peavad võrdlusaluste
   haldurid kohandama oma IT-taristut nii, et see suudaks töödelda uut teabevoogu ja vastaks
   avalikustamisnõuetele. Tuleb rõhutada, et juba praegu on tavaks, et võrdlusaluste haldurid
   avalikustavad keskkonna-, sotsiaal- ja juhtimisalase teabe nn teabelehtedel, ning seepärast
   peaksid uute eeskirjade täitmisega seotud kulud olema piiratud.
   Võrdlusaluste haldurite avaldatav keskkonna-, sotsiaal- ja juhtimisalane teave parandab
   võrdlusaluste võrreldavust ja tagab selguse investoritele, kes soovivad teha kliimateadlikke
   investeeringuid.
   3.2.      Subsidiaarsus
   Võrdlusaluste määrus on tervikuna siduv ja vahetult kohaldatav kõikides liikmesriikides.
   Võrdlusaluste määruses on ette nähtud üleminekuperiood kriitilise tähtsusega võrdlusaluste ja
   kolmandate riikide võrdlusaluste jaoks, mida võib liidus kasutada ilma loata kuni 2021. aasta
   lõpuni. Võrdlusaluste määruse õiguslik alus on Euroopa Liidu toimimise lepingu artikkel 114
   ning kõik selle määruse muudatused peavad olema kooskõlas sama õigusliku alusega.
   Üha rohkem investoreid järgib vähese CO2-heite investeerimisstrateegiaid ja kasutab vähese
   CO2-heite võrdlusaluseid investeerimisportfellide tootluse mõõtmiseks.
   Selleks et säilitada siseturu nõuetekohane toimimine investorite huvides ning tagada
   kõrgetasemeline tarbija- ja investorikaitse, kehtestatakse muudetud võrdlusaluste määrusega
   õigusraamistik, milles sätestatakse liidu tasandil ELi kliimaülemineku võrdlusaluste ja Pariisi
ET                                                  4                                               ET
 ---pagebreak---    kokkulepet järgivate ELi võrdlusaluste miinimumnõuded. ELi kliimaülemineku võrdlusaluste
   ja Pariisi kokkulepet järgivate ELi võrdlusaluste kehtestamine, mille aluseks on Pariisi
   kokkuleppes sätestatud CO2-heitealaste kohustustega seotud metoodika, aitab suurendada
   läbipaistvust ja hoida ära rohepesu.
   Kuna puudub ühtlustatud raamistik, millega oleks tagatud individuaalsete või
   ühisinvesteerimisportfellide puhul kasutatavate vähese CO2-heite võrdlusaluste peamiste
   kategooriate täpsus ja usaldusväärsus, on tõenäoline, et liikmesriikide lähenemisviiside
   erinevused tekitavad tõkkeid siseturu sujuvale toimimisele.
   4.       DELEGEERITUD ÕIGUSAKTI ÕIGUSLIK KÜLG
   Õigus võtta vastu delegeeritud õigusakte on sätestatud määruse (EL) 2016/1011 artiklis 49.
           Artiklis 1 on sätestatud käesolevas määruses kasutatavad mõisted.
           Artiklis 2 täpsustatakse sellise selgituse sisu, kuidas kajastatakse keskkonna-,
            sotsiaal- ja juhtimistegureid.
           Artiklis 3 täpsustatakse, millal peavad võrdlusaluste haldurid võrdlusaluse kirjelduse
            vormi ajakohastama.
ET                                                5                                                ET
 ---pagebreak---                       KOMISJONI DELEGEERITUD MÄÄRUS (EL) …/…,
                                                 17.7.2020,
     millega täiendatakse Euroopa Parlamendi ja nõukogu määrust (EL) 2016/1011 seoses
       võrdlusaluse kirjelduses esitatava selgitusega selle kohta, kuidas kajastatakse igas
          esitatud ja avaldatud võrdlusaluses keskkonna-, sotsiaal- ja juhtimistegureid
                                         (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1011,
   mis käsitleb indekseid, mida kasutatakse võrdlusalustena finantsinstrumentide ja -lepingute
   puhul või investeerimisfondide tootluse mõõtmiseks, ning millega muudetakse direktiive
   2008/48/EÜ ja 2014/17/EL ning määrust (EL) nr 596/2014,3 eriti selle artikli 27 lõiget 2b,
   ning arvestades järgmist:
   (1)     Liidu poolt 5. oktoobril 2016 heaks kiidetud ÜRO kliimamuutuste raamkonventsiooni
           alusel vastu võetud Pariisi kokkuleppe4 (edaspidi „Pariisi kokkulepe“) eesmärk on
           tugevdada kliimamuutustele reageerimist, muu hulgas viies investeerimisvood
           kooskõlla arenguteega, mis on suunatud vähese kasvuhoonegaaside heite ja
           kliimamuutustele vastupanuvõimelise arengu saavutamisele.
   (2)     Komisjon võttis 11. detsembril 2019 vastu teatise Euroopa Parlamendile, Euroopa
           Ülemkogule, nõukogule, Euroopa Majandus- ja Sotsiaalkomiteele ning Regioonide
           Komiteele „Euroopa roheline kokkulepe“5. Euroopa roheline kokkulepe on uue
           majanduskasvu strateegia, mille eesmärk on muuta liit õiglaseks ja jõukaks, kaasaegse,
           ressursitõhusa ja konkurentsivõimelise majandusega ühiskonnaks, kus 2050. aastaks ei
           ole enam kasvuhoonegaaside netoheidet ja kus majanduskasv on ressursikasutusest
           lahutatud. Euroopa rohelise kokkuleppe rakendamiseks on vaja, et investoritele antaks
           selgeid ja pikaajalisi signaale, et hoida ära varade kasutuskõlbmatuks muutumist ja
           kaasata kestlikku rahastust.
   (3)     Määruse (EL) 2016/1011 kohaselt peavad võrdlusaluste haldurid võrdlusaluse
           kirjelduses selgitama, kuidas kajastatakse igas esitatud ja avaldatud võrdlusaluses või
           võrdlusaluste rühmas keskkonna-, sotsiaal- ja juhtimistegureid.
   (4)     Keskkonna-, sotsiaal- ja juhtimistegurite kajastamise selgitamise erinevad viisid
           vähendaksid võrdlusaluste võrreldavust ning keskkonna-, sotsiaal- ja juhtimistegurite
           ulatuse ja eesmärkide selgust. Seepärast tuleb kindlaks määrata sellise selgituse sisu ja
           näha ette kasutatav vorm.
   3
           ELT L 171, 29.6.2016, lk 1.
   4
           Nõukogu 5. oktoobri 2016. aasta otsus (EL) 2016/1841 Ühinenud Rahvaste Organisatsiooni
           kliimamuutuste raamkonventsiooni alusel vastu võetud Pariisi kokkuleppe Euroopa Liidu nimel
           sõlmimise kohta (ELT L 282, 19.10.2016, lk 1).
   5
           COM(2019) 640 final.
ET                                                     6                                               ET
 ---pagebreak---    (5)     Selleks et paremini kohandada teavet investorite jaoks, peaks nõue selgitada, kuidas
           iga esitatud ja avaldatud võrdlusaluse või võrdlusaluste rühma puhul kajastatakse
           keskkonna-, sotsiaal- ja juhtimistegureid, arvesse võtma alusvara, millel võrdlusalused
           põhinevad. Käesolevat määrust ei tuleks kohaldada võrdlusaluste suhtes, millel ei ole
           kliimamuutustele mõju avaldavaid alusvarasid, nagu intressimäära võrdlusalused ja
           välisvaluuta võrdlusalused.
   (6)     Selgitus selle kohta, kuidas keskkonna-, sotsiaal- ja juhtimistegureid kajastatakse,
           peaks sisaldama asjaomaste keskkonna-, sotsiaal- ja juhtimistegurite vastavat
           punktisummat agregeeritud kaalutud keskmise väärtusena võrreldes võrdlusalusega.
           Sellist punktisummat ei tuleks avalikustada võrdlusaluste iga komponendi kohta. Kui
           see on asjakohane ja sobiv, peaksid võrdlusaluste haldurid suutma esitada täiendavat
           keskkonna-, sotsiaal- ja juhtimisalast teavet.
   (7)     ELi kliimaülemineku võrdlusaluste ja Pariisi kokkulepet järgivate ELi võrdlusaluste
           puhul ning võlakirjade ja kapitaliväärtpaberite oluliste võrdlusaluste puhul tuleks
           nende omaduste ja eesmärkide tõttu kehtestada konkreetsed avalikustamisnõuded.
   (8)     Võrdlusaluse kasutajatele täpse ja ajakohase teabe andmiseks peaksid võrdlusaluse
           haldurid esitatud teavet ajakohastama, et kajastada võrdlusaluse kirjelduses tehtud
           muudatusi, ning märkima teabe ajakohastamise põhjuse ja kuupäevad,
   ON VASTU VÕTNUD KÄESOLEVA MÄÄRUSE:
                                               Artikkel 1
                                                Mõisted
   Käesolevas määruses kasutatakse järgmisi mõisteid:
   (a)       „kapitaliväärtpaberid“ – börsil noteeritud aktsiad;
   (b)       „fikseeritud tulumääraga võlaväärtpaberid“ – noteeritud võlaväärtpaberid, välja
             arvatud need, mille on emiteerinud avalik emitent;
   (c)       „riigi võlakohustused“ – avaliku emitendi emiteeritud võlaväärtpaberid.
                                               Artikkel 2
      Selgitus selle kohta, kuidas kajastatakse igas võrdlusaluses või võrdlusaluste rühmas
                               keskkonna-, sotsiaal- ja juhtimistegureid
   1.        Võrdlusaluse haldurid selgitavad võrdlusaluse kirjelduses, kasutades I lisas esitatud
             vormi, kuidas kajastatakse igas esitatud ja avaldatud võrdlusaluses või võrdlusaluste
             rühmas II lisas loetletud keskkonna-, sotsiaal- ja juhtimistegureid.
             Esimeses lõigus sätestatud nõuet ei kohaldata intressimäära ja välisvaluuta
             võrdlusaluste suhtes.
   2.        Lõikes 1 osutatud selgitus hõlmab keskkonna-, sotsiaal- ja juhtimistegurite
             punktisummat agregeeritud kaalutud keskmise väärtusena võrreldes võrdlusalusega
             ja võrdlusaluse rühmaga.
   3.        Üksikute võrdlusaluste puhul võivad võrdlusaluste haldurid selle asemel, et esitada
             kogu käesoleva määruse I lisas esitatud vormis nõutav teave, asendada selle teabe
             võrdlusaluse kirjeldusele lisatud hüperlingiga veebisaidile, mis sisaldab kogu
             kõnealust teavet.
ET                                                  7                                              ET
 ---pagebreak---    4.       Kui võrdlusalused hõlmavad erinevat alusvara, selgitavad võrdlusaluste haldurid,
            kuidas kajastatakse keskkonna-, sotsiaal- ja juhtimistegureid iga alusvara puhul.
   5.       Võrdlusaluste haldurid lisavad esitatud selgitusele viite avaldatud keskkonna-,
            sotsiaal- ja juhtimistegurite puhul kasutatud andmeallikatele ja standarditele.
   6.       Võrdlusaluse haldurid, kes vastavalt komisjoni delegeeritud määruse (EL).../...
            [väljaannete talitus, palun lisada viide komisjoni delegeeritud määrusele, millega
            täiendatakse Euroopa Parlamendi ja nõukogu määrust (EL) 2016/1011 seoses sellise
            selgituse miinimumsisuga, kuidas kajastatakse võrdlusaluse metoodikas keskkonna-,
            sotsiaal- ja juhtimistegureid]6 artikli 1 lõikele 4 avalikustavad täiendavad keskkonna-
            , sotsiaal- ja juhtimistegurid, peavad esitama kõnealuste täiendavate keskkonna-,
            sotsiaal- ja juhtimistegurite punktisumma.
                                                    Artikkel 3
                                   Esitatud selgituse ajakohastamine
   Võrdlusaluste haldurid ajakohastavad esitatud selgitust iga kord, kui seoses keskkonna-,
   sotsiaal- ja juhtimisteguritega toimuvad olulised muutused, ja igal juhul kord aastas. Nad
   esitavad ajakohastamise põhjused.
                                                    Artikkel 4
                                       Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu
   Teatajas.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 17.7.2020
                                                       Komisjoni nimel
                                                       president
                                                       Ursula VON DER LEYEN
   6
           Komisjoni delegeeritud määrus (EL).../...,..., millega täiendatakse Euroopa Parlamendi ja nõukogu
           määrust (EL) 2016/1011 seoses sellise selgituse miinimumsisuga, kuidas kajastatakse võrdlusaluse
           metoodikas keskkonna-, sotsiaal- ja juhtimistegureid (ELT L...,..., lk...).
ET                                                        8                                                  ET
 ---documentbreak---                            EUROOPA
                           KOMISJON
                                                    Brüssel, 17.7.2020
                                                    C(2020) 4744 final
                                                    ANNEXES 1 to 2
                                          LISAD
                               järgmise dokumendi juurde:
                   KOMISJONI DELEGEERITUD MÄÄRUS (EL) .../...,
   millega täiendatakse Euroopa Parlamendi ja nõukogu määrust (EL) 2016/1011 seoses
    võrdlusaluse kirjelduses esitatava selgitusega selle kohta, kuidas kajastatakse igas
       esitatud ja avaldatud võrdlusaluses keskkonna-, sotsiaal- ja juhtimistegureid
ET                                                                                       ET
 ---pagebreak---                                                            I LISA
     VORM SELLE SELGITAMISEKS, KUIDAS KAJASTATAKSE VÕRDLUSALUSE
             KIRJELDUSES KESKKONNA-, SOTSIAAL- JA JUHTIMISTEGUREID
          SELGITUS SELLE KOHTA, KUIDAS KAJASTATAKSE VÕRDLUSALUSE
             KIRJELDUSES KESKKONNA-, SOTSIAAL- JA JUHTIMISTEGUREID
            1. JAGU – KESKKONNA-, SOTSIAAL- JA JUHTIMISTEGURITE ARVESSEVÕTMINE
   Punkt 1. Võrdlusaluse halduri nimi.
   Punkt 2. Võrdlusaluse või võrdlusaluste
   rühma liik.
   Valige II lisas esitatud            loetelust
   asjaomane alusvara.
   Punkt 3. Võrdlusaluse või võrdlusaluste
   rühma nimi.
   Punkt 4. Kas võrdlusaluste halduri            □ Jah □ Ei
   portfellis on ELi kliimaülemineku
   võrdlusaluseid,       Pariisi     kokkulepet
   järgivaid        ELi          võrdlusaluseid,
   keskkonna-, sotsiaal- ja juhtimisalaseid
   eesmärke järgivaid võrdlusaluseid või
   keskkonna-, sotsiaal- ja juhtimistegureid
   arvesse võtvaid võrdlusaluseid?
   Punkt 5. Kas võrdlusalus või                  □ Jah □ Ei
   võrdlusaluste rühm järgib keskkonna-,
   sotsiaal- ja juhtimisalaseid eesmärke?
   Punkt 6. Kui vastus punktile 5 on positiivne, esitage allpool üksikasjad (punktisumma) seoses II lisas loetletud
   keskkonna-, sotsiaal- ja juhtimisteguritega iga võrdlusaluste rühma kohta koondtasandil.
   Keskkonna-, sotsiaal- ja juhtimistegurid avalikustatakse võrdlusaluste rühma tasandil agregeeritud kaalutud
   keskmise väärtusena.
   a) Kombineeritud keskkonna-, sotsiaal-        Üksikasjad iga teguri kohta:
   ja juhtimistegurite loetelu:
   b) Keskkonnategurite loetelu:                 Üksikasjad iga teguri kohta:
   c) Sotsiaaltegurite loetelu:                  Üksikasjad iga teguri kohta:
   d) Juhtimistegurite loetelu:                  Üksikasjad iga teguri kohta:
   Punkt 7. Kui vastus punktile 5 on positiivne, esitage allpool iga võrdlusaluse puhul üksikasjad (punktisumma)
   seoses II lisas loetletud keskkonna-, sotsiaal- ja juhtimisteguritega, sõltuvalt asjaomasest alusvarast.
   Teise võimalusena võib kogu selle teabe esitada võrdlusaluse kirjelduses hüperlingina võrdlusaluse halduri
   veebisaidile. Veebisaidil esitatav teave peab olema kergesti kättesaadav ja juurdepääsetav. Võrdlusaluste
ET                                                            1                                                     ET
 ---pagebreak---    haldurid tagavad, et nende veebisaidil avaldatud teave jääb kättesaadavaks viieks aastaks.
   Keskkonna-, sotsiaal- ja juhtimistegurite punktisummat ei avalikustata võrdlusaluse iga komponendi kohta, vaid
   võrdlusaluse agregeeritud kaalutud keskmise väärtusena.
   a) Kombineeritud keskkonna-, sotsiaal-      Üksikasjad iga teguri kohta:
   ja juhtimistegurite loetelu:
   b) Keskkonnategurite loetelu:               Üksikasjad iga teguri kohta:
   c) Sotsiaaltegurite loetelu:                Üksikasjad iga teguri kohta:
   d) Juhtimistegurite loetelu:                Üksikasjad iga teguri kohta:
   Hüperlink keskkonna-, sotsiaal- ja
   juhtimistegureid käsitlevale teabele iga
   võrdlusaluse puhul:
   Punkt 8. Kasutatud andmed ja standardid
   a) Selliste andmeallikate kirjeldus, mida
   kasutatakse võrdlusaluse kirjelduses
   keskkonna-, sotsiaal- ja juhtimistegurite
   kohta teabe esitamiseks.
   Kirjeldage, kuidas kogutakse andmeid,
   mida        kasutatakse      võrdlusaluse
   kirjelduses keskkonna-, sotsiaal- ja
   juhtimistegurite kohta teabe esitamiseks,
   ning kas ja mil määral on andmed
   hinnangulised või esitatud.
   b) alusstandardid
   Loetlege punktis 6 ja/või punktis 7
   esitatud      teabe    puhul    kasutatud
   standardid.
              2. JAGU – TÄIENDAVAD AVALIKUSTAMISNÕUDED ELI KLIIMAÜLEMINEKU
                   VÕRDLUSALUSTE JA PARIISI KOKKULEPET JÄRGIVATE ELi VÕRDLUSALUSTE
                                                              PUHUL
   Punkt 9. Kui võrdlusalus on märgistatud kui ELi kliimaülemineku võrdlusalus või Pariisi kokkulepet järgiv ELi
   võrdlusalus, avalikustavad võrdlusaluste haldurid ka järgmise teabe:
   a)    tulevikku suunatud CO2-heite
         vähendamise trajektoor aastate
         lõikes;
   b) mil määral on IPCC CO2-heite
         vähendamise trajektoor (1,5 °C
         ilma ületamiseta või piiratud
         ületamisega) alates selle loomisest
         keskmiselt aastas saavutatud;
ET                                                          2                                                     ET
 ---pagebreak---    c) kõnealuste võrdlusaluste ja komisjoni
        delegeeritud määruse (EL).../...
        [väljaannete talitus, palun lisada
        viide      komisjoni      delegeeritud
        määrusele, millega täiendatakse
        Euroopa Parlamendi ja nõukogu
        määrust (EL) 2016/1011 seoses
        ELi kliimaülemineku võrdlusaluste
        ja Pariisi kokkulepet järgivate ELi
        võrdlusaluste miinimumnõuetega]1
        artikli 1 punktis e määratletud
        nende        investeerimisuniversumi
        kattuvus, kasutades aktiivset osa
        varade tasandil.
          3. JAGU – PARIISI KOKKULEPPE EESMÄRKIDELE VASTAVUSE AVALIKUSTAMINE
   Punkt 10. Võrdlusaluste haldurid avalikustavad hiljemalt käesoleva määruse kohaldamise kuupäevaks
   võlakirjade ja kapitaliväärtpaberite oluliste võrdlusaluste, ELi kliimaülemineku võrdlusaluste ja Pariisi
   kokkulepet järgivate ELi võrdlusaluste kohta ka järgmise teabe:
   Võrdlusaluste haldurid avalikustavad 31. detsembriks 2021 iga võrdlusaluse või, kui see on asjakohane, iga
   võrdlusaluste rühma kohta järgmise teabe:
   a) Kas võrdlusalus on kooskõlas CO2-         □ Jah □ Ei
        heite vähendamise eesmärgiga või
        Pariisi kokkuleppe eesmärkide
        saavutamisega?
   b) rahvusvahelistele standarditele vastav
        temperatuuristsenaarium,         mida
        kasutatakse        kasvuhoonegaaside
        heite vähendamise eesmärgiga
        kooskõla saavutamiseks või Pariisi
        kokkuleppe                 eesmärkide
        saavutamiseks;
   c)    sellise    temperatuuristsenaariumi
        koostaja nimi, mida kasutatakse
        kasvuhoonegaaside                heite
        vähendamise eesmärgiga kooskõla
        saavutamiseks          või      Pariisi
        kokkuleppe                 eesmärkide
        saavutamiseks;
   d) temperatuuristsenaariumiga kooskõla
        mõõtmiseks kasutatud metoodika;
   e)            hüperlink           kasutatud
        temperatuuristsenaariumi
        veebisaidile.
   Teabe        viimase       ajakohastamise
   kuupäev ja põhjus:
   1
             Komisjoni delegeeritud määrus (EL).../...,..., millega täiendatakse Euroopa Parlamendi ja nõukogu
             määrust (EL) 2016/1011 seoses ELi kliimaülemineku võrdlusaluste ja Pariisi kokkulepet järgivate ELi
             võrdlusaluste miinimumnõuetega (ELT L …, …, lk …).
ET                                                          3                                                    ET
 ---pagebreak--- ET 4 ET ---pagebreak---                                                          II LISA
        ARVESSE VÕETAVAD KESKKONNA-, SOTSIAAL- JA JUHTIMISTEGURID
                              VÕRDLUSALUSE ALUSAVARADE KAUPA
                                                         1. jagu
                                         KAPITALIVÄÄRTPABERITE
   KESKKONNA-,                                             AVALIKUSTATAV TEAVE
   SOTSIAAL-             JA
   JUHTIMISTEGURID
   Kombineeritud              Võrdlusaluse kaalutud keskmine ESG reiting (vabatahtlik).
   keskkonna-, sotsiaal-
   ja juhtimistegurid         Kaalu alusel võrdlusaluse kümne suurima komponendi ESG üldreiting (vabatahtlik).
   Keskkonnategurid           Võrdlusaluse kaalutud keskmine keskkonnareiting (vabatahtlik).
                              Võrdlusportfelli riskipositsioon taastuvenergia suhtes, mõõdetuna kapitalikuluna
                              nendes tegevustes (osakaal portfelli kuuluvate kõigi energiaettevõtete kogu
                              kapitalikulust) (vabatahtlik).
                              Võrdlusportfelli riskipositsioon kliimaga seotud füüsiliste riskide suhtes, millega
                              mõõdetakse äärmuslike ilmastikunähtuste mõju ettevõtete tegevusele ja tootmisele või
                              tarneahela eri etappidele (emitendi riskipositsiooni alusel) (vabatahtlik).
                              Portfelli riskipositsioon Euroopa Parlamendi ja nõukogu määruse (EÜ) nr 1893/2006 2
                              I lisa A–H ja L jaos loetletud sektorite suhtes protsendina portfelli kogukaalust.
                              Võrdlusaluse kasvuhoonegaaside heitemahukus.
                              Teatatud kasvuhoonegaaside heite ja hinnangulise heite suhe (protsentides).
                              Võrdlusportfelli riskipositsioon ettevõtete suhtes, mille tegevus kuulub määruse (EÜ)
                              nr 1893/2006 I lisa osade 05–09, 19 ja 20 alla.
                              Võrdlusportfelli riskipositsioon tegevusalade suhtes, mis kuuluvad keskkonnakaupade
                              ja -teenuste sektorisse, nagu on määratletud Euroopa Parlamendi ja nõukogu määruse
                              (EL) nr 691/20113 artikli 2 punktis 5.
   Sotsiaaltegurid            Võrdlusaluse kaalutud keskmine sotsiaalreiting (vabatahtlik).
                              Rahvusvahelised lepingud ja konventsioonid, ÜRO põhimõtted või, kui see on
                              asjakohane, siseriiklikud õigusaktid, mille põhjal määratakse kindlaks, mis on
                              „vastuoluline relv“.
                              Vastuoluliste relvade sektorisse kuuluvate võrdlusaluse komponentide kaalutud
                              keskmine protsent.
                              Tubakasektorisse kuuluvate võrdlusaluse komponentide kaalutud keskmine protsent.
                              Võrdlusaluse komponentide arv, mille puhul on sotsiaalalaseid rikkumisi (absoluutarv
                              ja suhtarv, st jagatuna kõikide võrdlusaluse komponentidega), nagu on osutatud
                              rahvusvahelistes lepingutes ja konventsioonides, ÜRO põhimõtetes ja, kui see on
   2
            Euroopa Parlamendi ja nõukogu 20. detsembri 2006. aasta määrus (EÜ) nr 1893/2006, millega
            kehtestatakse majanduse tegevusalade statistiline klassifikaator NACE Revision 2 ning muudetakse
            nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid
            statistikavaldkondi (ELT L 393, 30.12.2006, lk 1).
   3
            Euroopa Parlamendi ja nõukogu määrus (EL) nr 691/2011 Euroopa keskkonnamajandusliku
            arvepidamise kohta (ELT L 192, 22.7.2011, lk 1).
ET                                                           5                                                      ET
 ---pagebreak---                          asjakohane, siseriiklikes õigusaktides.
                         Võrdlusportfelli riskipositsioon ettevõtete suhtes, kellel puuduvad hoolsuskohustuse
                         põhimõtted küsimustes, mida käsitletakse Rahvusvahelise Tööorganisatsiooni
                         põhikonventsioonides 1–8.
                         Kaalutud keskmine sooline palgalõhe.
                         Juhatuse nais- ja meessoost liikmete kaalutud keskmine suhe.
                         Õnnetuste, vigastuste ja surmajuhtumite kaalutud keskmine suhe.
                         Korruptsiooni- ja altkäemaksuvastaste õigusaktide rikkumise                 eest tehtud
                         süüdimõistvate kohtuotsuste arv ja määratud trahvide suurus.
   Juhtimistegurid       Võrdlusaluse kaalutud keskmine juhtimisreiting (vabatahtlik).
                         Sõltumatute juhatuse liikmete kaalutud keskmine protsent.
                         Juhatuse naissoost liikmete kaalutud keskmine protsent.
                                                    2. jagu
                   FIKSEERITUD TULUMÄÄRAGA VÕLAVÄÄRTPABERITE
   KESKKONNA-,                                        AVALIKUSTATAV TEAVE
   SOTSIAAL-          JA
   JUHTIMISTEGURID
   Kombineeritud         Võrdlusaluse kaalutud keskmine ESG reiting (vabatahtlik).
   keskkonna-, sotsiaal-
   ja juhtimistegurid    Kaalu alusel võrdlusaluse kümne suurima komponendi ESG üldreiting (vabatahtlik).
   Keskkonnategurid      Võrdlusaluse kaalutud keskmine keskkonnareiting (vabatahtlik).
                         Võrdlusportfelli riskipositsioon taastuvenergia suhtes, mõõdetuna kapitalikuluna
                         nendes tegevustes (osakaal portfelli kuuluvate kõigi energiaettevõtete kogu
                         kapitalikulust) (vabatahtlik).
                         Võrdlusportfelli riskipositsioon kliimaga seotud füüsiliste riskide suhtes, millega
                         mõõdetakse äärmuslike ilmastikunähtuste mõju ettevõtete tegevusele ja tootmisele või
                         tarneahela eri etappidele (emitendi riskipositsiooni alusel) (vabatahtlik).
                         Portfelli riskipositsioon määruse (EÜ) nr 1893/2006 I lisa A–H ja L jaos loetletud
                         sektorite suhtes protsendina portfelli kogukaalust.
                         Võrdlusaluse kasvuhoonegaaside heitemahukus.
                         Teatatud heite ja hinnangulise heite suhe (protsentides).
                         Võrdlusportfelli riskipositsioon ettevõtete suhtes, mille tegevus kuulub määruse (EÜ)
                         nr 1893/2006 I lisa osade 05–09, 19 ja 20 alla.
                         Roheliste võlakirjade osakaal võrdlusportfellis (protsentides).
   Sotsiaaltegurid       Võrdlusaluse kaalutud keskmine sotsiaalreiting (vabatahtlik).
                         Rahvusvahelised lepingud ja konventsioonid, ÜRO põhimõtted või, kui see on
                         asjakohane, siseriiklikud õigusaktid, mille põhjal määratakse kindlaks, mis on
                         „vastuoluline relv“.
                         Vastuoluliste relvade sektorisse kuuluvate võrdlusaluse komponentide kaalutud
ET                                                      6                                                        ET
 ---pagebreak---                          keskmine protsent.
                         Tubakasektorisse kuuluvate võrdlusaluse komponentide kaalutud keskmine protsent.
                         Võrdlusaluse komponentide arv, mille puhul on sotsiaalalaseid rikkumisi (absoluutarv
                         ja suhtarv, st jagatuna kõikide võrdlusaluse komponentidega), nagu on osutatud
                         rahvusvahelistes lepingutes ja konventsioonides, ÜRO põhimõtetes või, kui see on
                         asjakohane, siseriiklikes õigusaktides.
                         Võrdlusportfelli riskipositsioon ettevõtete suhtes, kellel puuduvad hoolsuskohustuse
                         põhimõtted küsimustes, mida käsitletakse Rahvusvahelise Tööorganisatsiooni
                         konventsioonides 1–8.
                         Kaalutud keskmine sooline palgalõhe.
                         Juhatuse nais- ja meessoost liikmete kaalutud keskmine suhe.
                         Õnnetuste, vigastuste ja surmajuhtumite kaalutud keskmine suhe.
                         Korruptsiooni- ja altkäemaksuvastaste õigusaktide rikkumise                 eest tehtud
                         süüdimõistvate kohtuotsuste arv ja määratud trahvide suurus.
   Juhtimistegurid       Võrdlusaluse kaalutud keskmine juhtimisreiting (vabatahtlik).
                                                     3. jagu
                                     RIIGI VÕLAKOHUSTUSTE
   KESKKONNA-,                                         AVALIKUSTATAV TEAVE
   SOTSIAAL-          JA
   JUHTIMISTEGURID
   Kombineeritud         Võrdlusaluse kaalutud keskmine ESG reiting (vabatahtlik).
   keskkonna-, sotsiaal-
   ja juhtimistegurid    Kaalu alusel võrdlusaluse kümne suurima komponendi ESG üldreiting (vabatahtlik).
                         Selliste aluseks olevate fondivalitsejate osakaal, kes on võtnud kasutusele
                         rahvusvahelised standardid (protsentides).
   Keskkonnategurid      Võrdlusaluse kaalutud keskmine keskkonnareiting (vabatahtlik).
                         Võrdlusportfelli riskipositsioon kliimaga seotud füüsiliste riskide suhtes, millega
                         mõõdetakse äärmuslike ilmastikunähtuste mõju ettevõtete tegevusele ja tootmisele või
                         tarneahela eri etappidele (emitendi riskipositsiooni alusel) (vabatahtlik).
                         Kümme komponenti, mis on kõige rohkem avatud kliimaga seotud füüsilistele
                         riskidele, ja kümme komponenti, mis on kõige vähem avatud kliimaga seotud
                         füüsilistele riskidele (vabatahtlik).
                         Võrdlusaluse kasvuhoonegaaside heitemahukus.
                         Teatatud heite ja hinnangulise heite suhe (protsentides).
                         Roheliste võlakirjade osakaal võrdlusportfellis (protsentides).
   Sotsiaaltegurid       Võrdlusaluse kaalutud keskmine sotsiaalreiting (vabatahtlik).
                         Võrdlusaluse komponentide arv, mille puhul on sotsiaalalaseid rikkumisi (absoluutarv
                         ja suhtarv, st jagatuna kõikide võrdlusaluse komponentidega), nagu on osutatud
                         rahvusvahelistes lepingutes ja konventsioonides, ÜRO põhimõtetes ja, kui see on
                         asjakohane, siseriiklikes õigusaktides.
                         Emitentide keskmine inimõigustealane tulemuslikkus (sealhulgas kvantitatiivne
ET                                                      7                                                        ET
 ---pagebreak---                        näitaja ja selle arvutamise metoodika).
                       Keskmine sissetulekute ebavõrdsuse hinne, millega mõõdetakse sissetulekute
                       jaotumist ja majanduslikku ebavõrdsust konkreetses majanduses osalejate vahel
                       (sealhulgas kvantitatiivne näitaja ja selle arvutamise metoodika).
                       Keskmine sõnavabaduse hinne, millega mõõdetakse, mil määral saavad poliitilised ja
                       kodanikuühiskonna organisatsioonid vabalt tegutseda (sealhulgas kvantitatiivne
                       näitaja ja selle arvutamise metoodika).
   Juhtimistegurid     Võrdlusaluse kaalutud keskmine juhtimisreiting (vabatahtlik).
                       Keskmine korruptsioonihinne, millega mõõdetakse tajutavat avaliku sektori
                       korruptsiooni (sh kvantitatiivne näitaja ja selle arvutamise metoodika).
                       Keskmine poliitilise stabiilsuse hinne, millega mõõdetakse tõenäosust, et võimul olev
                       režiim jõu kasutamise teel kukutatakse (sealhulgas kvantitatiivne näitaja ja selle
                       arvutamise metoodika).
                       Keskmine õigusriigi hinne, mis põhineb korruptsiooni puudumisel, põhiõiguste
                       austamisel ning tsiviil- ja kriminaalõiguse olukorral (sh kvantitatiivne näitaja ja selle
                       arvutamise metoodika).
                                                  4. jagu
                                                 KAUBA
   KESKKONNA-,                                      AVALIKUSTATAV TEAVE
   SOTSIAAL-        JA
   JUHTIMISTEGURID
   Keskkonnategurid    Aluseks olevate kaupade avatus kliimaga seotud füüsilistele riskidele, millega
                       mõõdetakse äärmuslike ilmastikunähtuste mõju ettevõtete tegevusele ja tootmisele või
                       tarneahela eri etappidele (väike, mõõdukas või suur) (vabatahtlik).
                       Kliimaga seotud füüsiliste riskide arvutamise metoodika (vabatahtlik).
                       Aluseks olevate kaupade avatus kliimaüleminekuriskidele, millega mõõdetakse
                       vähese CO2-heite strateegiate rakendamise mõjust tulenevat finantsmõju (väike,
                       mõõdukas või suur).
   Sotsiaaltegurid     Aluseks olevate kaupade avatus sotsiaalsetele riskidele (väike, mõõdukas või suur).
   Juhtimistegurid     Aluseks olevate kaupade avatus juhtimisriskidele (väike, mõõdukas või suur).
                       Keskmine õigusriigi hinne, mis põhineb korruptsiooni puudumisel, põhiõiguste
                       austamisel ning tsiviil- ja kriminaalõiguse olukorral (sh kvantitatiivne näitaja ja selle
                       arvutamise metoodika).
                                                  5. jagu
                                                  MUUD
   KESKKONNA-,                                      AVALIKUSTATAV TEAVE
   SOTSIAAL-        JA
   JUHTIMISTEGURID
ET                                                    8                                                          ET
 ---pagebreak---    Kombineeritud         Võrdlusaluse kaalutud keskmine ESG reiting (vabatahtlik).
   keskkonna-, sotsiaal-
   ja juhtimistegurid
   Keskkonnategurid      Võrdlusaluse kaalutud keskmine keskkonnareiting (vabatahtlik).
                         Portfelli avatus kliimaga seotud võimalustele, millega mõõdetakse kliimamuutustega
                         seotud investeerimisvõimalusi ja uuenduslikke uusi investeerimislahendusi
                         (protsendina portfelli kogukaalust) (vabatahtlik).
                         Võrdlusaluse kasvuhoonegaaside heitemahukus.
                         Portfelli riskipositsioon määruse (EÜ) nr 1893/2006 I lisa A–H ja L jaos loetletud
                         sektorite suhtes protsendina portfelli kogukaalust.
   Sotsiaaltegurid       Võrdlusaluse kaalutud keskmine sotsiaalreiting (vabatahtlik).
                         Rahvusvahelised lepingud ja konventsioonid, ÜRO põhimõtted või, kui see on
                         asjakohane, siseriiklikud õigusaktid, mille põhjal määratakse kindlaks, mis on
                         „vastuoluline relv“.
                         Vastuoluliste relvade sektorisse kuuluvate võrdlusaluse komponentide kaalutud
                         keskmine protsent.
                         Tubakasektorisse kuuluvate võrdlusaluse komponentide kaalutud keskmine protsent.
   Juhtimistegurid       Võrdlusaluse kaalutud keskmine juhtimisreiting (vabatahtlik).
                         Selliste aluseks olevate fondide osakaal, kes on kehtestanud vastutustundlikud
                         juhtimispõhimõtted, sealhulgas ressursside planeerimise ja haldamise meetmed
                         (protsentides).
ET                                                     9                                                    ET